James Monroe

5ed Arlywydd yr Unol Daleithiau a 7fed Ysgrifennydd Gwladol yr Unol Daleithiau oedd James Monroe (28 Ebrill 1758 – 4 Gorffennaf 1831). Bu hefyd yn 8fed Ysgrifennydd Rhyfel yr Unol Daleithiau  a 12fed ac 16eg Llywodraethwr Virginia.

Gelwir cyfnod ei arlywyddiaeth (1817–25) yn "Oes y Teimladau Da" () am fod undod cenedlaethol a chydweithio rhwng y ddwy brif blaid yn sgil Rhyfel 1812.Thomas Benfield Harbottle, Dictionary of Historical Allusions (Llundain: Swan Sonnenschein & Co, 1903), t. 87.

Mae'n fwyaf adnabyddus efallai am gyhoeddi Athrawiaeth Monroe, polisi o wrthwynebu gwladychiaeth gan wledydd Ewropeaidd yn yr Amerig.

Cafodd Monrovia, prifddinas Liberia, ei henwi ar ei ôl.

Cysylltiad Cymreig

Yn ôl ei gofiannydd swyddogol, Harlow Giles Unger, roedd ei fam yn "ferch i fewnfudwr Cymreig cyfoethog" a ymsefydlodd yn King George County, Virginia.herald.wales; The Welsh Presidents of the United States of America; dyddiad cyhoeddi: 5 Mawrth 2021; adalwyd 4 Hydref 2025.

 Cyfeiriadau 

Categori:Genedigaethau 1758
Categori:Marwolaethau 1831
Categori:Arlywyddion yr Unol Daleithiau
Categori:Ffermwyr o'r Unol Daleithiau
Categori:Gwleidyddion y 18fed ganrif o'r Unol Daleithiau
Categori:Gwleidyddion y 19eg ganrif o'r Unol Daleithiau
Categori:Pobl o Virginia